《咏香与顾书宣陈南麓汪安公同赋》
清代·高其倬

掩冉清芬散，絪缊薄雾微。未浓飘欲断，渐远拟仍飞。

侵晓生芳飘，因春上舞衣。轻呵妆后镜，寒下夜浑帏。

汤殿融融水，兰釭夜夜辉。一星篝火灺，六曲绣屏围。

月榭初经雨，邻花不掩扉。蝶回知有恨，风定若无依。

锦荐余温在，罗巾旧事非。背人匀麝罢，临水握兰归。

荡子同韩嫣，名娃胜鲍徽。辟邪须作佩，莫只重珠玑。

作者简介：高其倬（1676（丙辰年）—1738）清代官员、诗人。字章之，号美沼、种筠，辽宁铁岭人，隶汉军镶黄旗，指头画创始人高其佩堂弟。康熙三十三年进士，迁内阁学士。世宗朝历云贵、闽浙、两江总督。在闽请解除民间出海贸易禁令，后以故降为江苏巡抚。乾隆初，官至工部尚书，卒谥文良。有奏疏及《味和堂诗集》。